| Ilzenbergas |
| --- |
| [[Vaizdas:Ilzenbergas manor 2018.jpg|{{#if:|270px]]Ilzenbergo dvaro rūmai |
|  |
| 

IlzenbergasIlzenbergas

 |
| 56°09′25″š. pl. 25°31′19″r. ilg.﻿ / ﻿56.157°š. pl. 25.522°r. ilg.﻿ / 56.157; 25.522﻿ (Ilzenbergas)Koordinatės: 56°09′25″š. pl. 25°31′19″r. ilg.﻿ / ﻿56.157°š. pl. 25.522°r. ilg.﻿ / 56.157; 25.522﻿ (Ilzenbergas) |
|  |
| **Apskritis** | Panevėžio apskrities vėliava Panevėžio apskritis |
| **Savivaldybė** | Rokiškio rajono savivaldybės vėliava Rokiškio rajono savivaldybė |
| **Seniūnija** | Juodupės seniūnija |
|  |
| **Gyventojų** (2011) | 0  |
|  |
| 

| Vietovardžio kirčiavimas  (1 kirčiuotė)  |
| --- |
|
| *Vardininkas:* | Ìlzenbergas |
| *Kilmininkas:* | Ìlzenbergo |

 |

**Ilzenbergas** – kaimas Rokiškio rajono savivaldybėje, pasienyje su Latvija. Kaimas yra tarp dviejų ežerų: Ilgio ir Apvaliojo, kurie žiūrint iš viršaus atrodo kaip Latvijos (Ilgio ežeras, per kurio vidurį eina Lietuvos–Latvijos siena) ir Lietuvos (Apvalasai) teritorijų formos.

Kaime žymiausias objektas – Ilzenbergo dvaro sodyba, išsidėsčiusi ant aukšto Ilgio ežero kranto. Dvaro architektūros savitumai: porceliano kokliai, parketo grindys, unikalus vyno rūsys kiti puošybos elementai išliko iki 1966 m. ir vėlesnių metų. Dar pokario laikotarpiu dvare gyveno kaimo gyventojai su šeimomis. Išsikėlus gyventojams dvaro puošyba buvo sunaikinta.

Parkas užima 10 ha teritoriją. Jame auga per 23 atvežtinių medžių rūšių. Čia galima pamatyti 1,75 m skersmens ąžuolą. Ilzenbergo dvaro parke 1960–1967 metais vykdavo Onuškio ir aplinkinių kaimų dainų šventės, į kurias susirinkdavo nemažai Juodupės (apylinkės) seniūnijos gyventojų. Į šventes atvykdavo ir Latvijos šokėjai bei dainininkai.

Etimologija
-----------

Laikoma, kad Ilzenbergo vardas kilęs nuo Ilgės (*Ilsen*) ežero vardo (vandenvardinis vietovardis). Tačiau liaudies etimologija kildina pavadinimą nuo dvarininko žmonos Ilzės vardo.

Apie Ilzenbergo dvaro savininką vokiečių inžinierių N. N. Fuchsą žinių yra palikęs rašytojas G. Isokas. Jis užrašė vietinių žmonių pasakojimus apie Ilzenbergą. Pagal legendą, Ilzenbergo dvarą XIX a. perstatė vokiečių kilmės carinės Rusijos inžinierius, tiesęs šiame regione geležinkelį. Inžinierius nusipirkęs šioje vietoje žemės, pastatęs joje rūmus ir pavadinęs sodybą žmonos Ilzės garbei Ilzenbergu.

Tačiau legendoje persipynė teisybė su pramanais. Naujasis savininkas N. N. Fuchsas tikrai buvo vokiečių kilmės carinės Rusijos geležinkelio inžinierius. Tačiau Ilzenbergo dvaro pavadinimas žinomas jau XVI a. Nėra išlikę žinių, koks buvo N. N. Fuchso žmonos vardas. Galbūt, Ilzė ar Elza. Tai savo ruožtu galėjo paskatinti žmones sukurti legendą apie Ilzenbergo dvaro pavadinimo kilmę. Nereikėtų atmesti ir versijos, kad inžinierius ieškojo tinkamos vietos apsigyventi ir jam patiko toks parduodamo dvaro pavadinimo sutapimas su jo žmonos vardu.

Istorija
--------

Apie 1900 m. priklausė Neretos parapijai, buvo Ilzenbergo valsčius.

Gyventojai
----------

|  |
| --- |
|  **Demografinė raida tarp 1923 m. ir 2011 m.** |
| **1923 m.sur.** | **1959 m.sur.** | **1970 m.sur.** | **1979 m.sur.** | **1989 m.sur.** | **2001 m.sur.** | **2011 m.sur.** |
| 101 | 43 | 11 | 7 | 14 | 3 | 0 |
| 

| Demografinės raidos histograma |
| --- |
| 
 |

 |

### Žymūs žmonės

* Dvare 1940–1960 m. gyveno Kalpokų, Visockų šeimos. Čia gimė žurnalistas Danas Visockas (1955–).

Šaltiniai
---------

1. ↑  Registrų centras, tikrinta 2016-08-13.
2. ↑  Dvaro rūmai. Ilzenbergas.lt (tikrinta 2018-04-28).
3. ↑  *Ilsenberg*. Słownik geograficzny Królestwa Polskiego i innych krajów słowiańskich, T. III (Haag — Kępy). Warszawa, 1882, 263 psl. **(**lenk.**)**
4. ↑  *Lietuvos apgyventos vietos: pirmojo visuotinojo Lietuvos gyventojų 1923 m. surašymo duomenys*. Kaunas: Finansų ministerija. Centralinis statistikos biūras, 1925.
5. 1 2  *Lietuvos TSR kaimo gyvenamosios vietovės 1959 ir 1970 metais (Visasąjunginių gyventojų surašymų duomenys)*. Vilnius: Centrinė statistikos valdyba prie Lietuvos TSR Ministrų tarybos, 1974.
6. ↑  *Lietuvos TSR kaimo gyvenamosios vietovės (1979 metų Visasąjunginio gyventojų surašymo duomenys)*. Vilnius: Lietuvos TSR Centrinė statistikos valdyba, 1982.
7. ↑  *Kaimo gyvenamosios vietovės (1989 metų Visuotinio gyventojų surašymo duomenys)*. Vilnius: Lietuvos Respublikos Statistikos departamentas, 1993.
8. ↑  *Panevėžio apskrities gyvenamosios vietovės ir jų gyventojai*. Vilnius: Statistikos departamentas, 2003.
9. ↑  *Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai*. Vilnius: Statistikos departamentas, 2013.